 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሳልሳይ ፓትርያርክ ኦርቶዶክስ ተዋህዶ ቤተክርስትያን ኤርትራ ድሕሪ 13 ዓመት ድምጾም የስምዑ 23 ሚያዝያ 2019 ምንጪ ስእሊ, Tewahdo.orgscreenshot ፓትርያርክ ኦርቶዶክስ ተዋህዶ ቤት ክርስትያን ኤርትራ ኣቡነ ኣንጠንዮስ ካብ ሐላፍነቶም ተኣልዮም ኣብ ናይ ገዛ ማሕዩር ካብ ዝኣትዉ ከባቢ 13 ዓመት ኮይኑሎ ብዛዕባ ምኽንያት መእሰሪኦምን ኩነታት ኣተሓሕዝኦምን ብዝተፈላለዩ ወገናት ዝተፈላለየ ዘረባታት ክስማዕ ዝጸንሐ ኮይኑ ሎሚ ግን ድሕሪ 13 ዓመት እዞም ኣቦ ድምጾም ኣስሚዖም ኣለዉ ኣብቲ ካብ መንበሪኦም ካብ ኣስመራ ከም ዝተቐረጸ ዝግለጽ ቪድዮ ኣቡነ ኣንጠንዮስ መጀመሪ ናይቲ ቁርቁስ ከብርሁ ከለዉ ይፍታሄ ዲሞጥሮስ ዝተባህለ ልኡኽ መንግሰቲ ንቤተክርስትያን ክመርሓ ከም ዝበለን ንሶም ድማ ቤተክርስያን ኣይድያቆን ኣይካህን ጭዋ ኣይመርሓን ኢዩ ኢሎም ከም ዝተቓወሙ የረድኡ ይኹን እንበር ነዚ ናቶም ውሳኔ ይፍታሄ ኣይተቐበሎን ኣብ ኣኼባ ቅዱስ ሲኖዶስ ነቲ ጉዳይ ኣብ ዘልዓልዎ ጉባኤኛታት መንግስቲ ዝገበሮ እንታይ ግበሩ ትብሉና ክብሉ ቃል ከም ዝሃቡ ድማ ይዛረቡ መራሕቲ ኣብያተ ክርስትያናት ልዑላውነት ኤርትራ ክኽበር ጸዊዖም ክፍፍልን ዉህደትን ኦርቶዶክስ ተዋህዶ ቤተ ክርስቲያን ብፁዕ ወቅዱስ አቡነ መርቆሬዎስ ኣዲስ ኣበባ ኣትዮም ድሕሪዚ ሲኖዶስ ኣብ ልዕሊኦም ሽዱሽተ ገበናት ክስታት ከም ዝመስረተ እዚ ድማ ሕጊ ኣፍሪሶም ንዓይ ከየቕረቡ ባዕላቶም ከሰስቲ ባዕላቶም ፈረድቲ ኮይኖም ገበነኛ ኢሎም ካብ ፓትሪያርክ ኣውሪዶም ተራ ፈላሲ ክትከውን ኢሎም ኣልዮምኒ ይብሉ ምንጪ ስእሊ, uscirf ድሕሪዚ ከም ዝተኣስሩ ዝገለጹ ኣቡነ ኣንጠንዮስ ኣብቲ ዝነበርዎ ናይ ገዛ ማሕዩር ሓይልታት ጸጥታ ምስ ሓደ ካህን መጽዮም ንኹሉ ንዋቶም ማለት መስቀሎም መጽሓፍቶም ከምኡውን ኣልባሳቶም ብሓይሊ ብመኪና ጽዒኖም ከም ዝወሰድዎ ሓቢሮም ኣብቲ ግዜ ከም ዝጠቐስሎም እዚ ነቲ ካብ ስርዓት ወጻኢ ዝሽምዎ ሐድሽ ፓትሪያርክ ንክኸውን ኢዩ ተመዲቡ ይኹን እንበር ንብረቶም ክሳብ ሕጂ ኣበይ ከም ዘሎ ከም ዘይፈልጡ ገሊጾም ካብ ኣፍልጥኦም ወጻኢ ምስ ሲኖዶስ ከም ዝተዓርቁን ጌግኦም ከም ዝኣመኑን ዝጉስጉስ ብዘይእሙናት ሓሰውቲ ዝበልዎም ዝግበር ዘመተ ኩሉ ካብ ፍቃዶምን ፍልጠቶምን ወጻኢ ምኻኑውን ገሊጾም ካብ ቅዱስ ሲኖዶስ ናይ ዕርቂ ተበግሶ ዝወሰዱ ናብቲ ተሓይሮምሉ ዝነበሩ ገዛ ኣብ ዝመጽሉ ኣቡነ ኣንጠንዮስ እቲ ክሲን እቲ ዝጽሕፍዎ ዝነበሩ ደብዳቤታትን ክስሕብዎ ምስ ሓተትዎም ደጊሞም ከም ዘይተመልሱ የረድኡ ኣቡነ ኣንጠንዮስ ኣብ መወዳእታ ቤት ክርስትያን ጥራያ ብዘይመራሒ ከም ዝተረፈት መረርኦም ኣስሚዖም ሕጊ ቤት ክርስትያን ክምለስ ድማ ካብ ዝተኣስርሉ ዕለት ጀሚሮም ኣብ ጸሎት ከም ዘለው ጠቒሶም ኣብ ሰሜን ኣሜሪካ ናይ ኤርትራ ኦርቶዶክስ ተዋህዶ ቤት ክርስትያን ከምኡውን ናይ ሰሜን ኣመሪካን ማእከላይ ምብርቕን ኣውሮጳን ሃገረ ስብከት መንበር ጵጵስና ዋና ጸሓፊ ዝኾኑ ሊቀ ካህናት ቀሺ ገብረምካኤል ዮሃንስ እቲ ዝተዘርግሐ ቪድዮ ኣብዚ ዝሓለፈ ወርሒ መጋቢት ዝተቐርጸ ሓቀኛ ሙኳኑ ድሕሪ ምግላጽ ንዝሓለፈ 13 ዓመታት ነታ ቤተ ክርስትያን ዘጋጠማ ምትእትታው ሓይልታት ጸጥታን ፖሊስን ሃይማኖታዊ ጉዳያትን ዝገልጽ ሰነዳት ኣብ ኢዶም ከም ዘሎን ኣብ ግዚኡ ከም ዝልቐቕን ጠቒሶም ንሶም ብተውሳኺ ቤተ ክርስትያን 2,000 ዓመታት ዝጸንሐ ሕጊ ከም ዘለዋ ብምዝካር ኣቡን ኣንጠንዮስ ናይ ብሓቂ ጥፍኣት እንተ ፍጺሞም ብሕጊ ቤት ክርስትያን ክዳነዩ ኢዩ ዝግባእ ይብሉ ይኹን እንበር ድምጺ እቶም ፓትሪያርክ ከይተሰምዐ እቶም ከሰስቲ ባዕሎም ፈረድቲ ስለ ዝኾኑ ኣብ ልዕሊ ፓትሪያርክ ግፍዒ ኢዩ ተፈጺሙ ይብሉ ክሳብ ሕጂ ኣብ ዝተፈላለየ ኣገጣሚታትን ሚድያታትን ኣንጻር ፓትርያርክ ናይ ዝተፈላለዩ ውልቀ ሰባት ይኹን ካህናት ድምጺ ክስማዕ ምጽንሑ ዝገለጹ ቀሺ ገብረምካኤል ሕጂ ግን ዋላ እኳ ስሩዕን ውዱብን ቃለ መሕተት ኣይኹን ድምጾም ከስምዑ በቒዖም ኣለዉ ኢሎም ሃገረ ስብከቶም ነዚ ዝምለከት መግለጺ ከም ዘውጽኤውን ጠቂሶም ኣብ መወዳእታ ቀሺ ገብረምካኤል እዞም ኣቦ በዚ ተወጊዞሞ ዝበሃል ዘሎ እንተኸይዶም ኦርቶዶክስ ቤት ክርስትያን ኣብ ክልተ ክትማዕ ከም እትኽእል ኣጠንቂቖም ኣብዚ ጉዳይ ካብ ወገን ቅዱስ ሲኖዶስ ኦርቶዶክስ ተዋህዶ ቤተክርስትያን ኤርትራ-ኣስመራ መልሲ ንምርካብ ዝገበርናዮ ፈተነ ብምኽንያት ሕማማት ቤት ጽሕፈት ዕጽው ስለ ዘሎ ክሰልጥ ኣይከኣለን ኣብ 1927 ኣብ ሕምብርቲ ዝተወልዱ ብጹእወቕዱስ ኣቡነ ኣንጠንዮስ ኣብ 1942 ክህነት ተቐቢሎም ኣብ 1955 ድማ ኣበገዳም ኮይኖም ተመሪጾም ኣብ 1994 ኣቡን ሓማሴን ኮይኖም ብፓትርያርክ ኣሌክሳንድርያ ኣቡነ ሽኖዳ ሳልሳይ ተቐቢኦም ድሕሪ ሞት ካልኣይ ፓትሪያርክ ኤርትራ ኣቡነ ያቆብ ድማ ብቅዱስ ሲኖዶስ ሳልሳይ ፓትሪያርክ እታ ሃገር ኮይኖም ተመሪጾም ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 